OpenLLM-France/wikimedia huggingface dataset:
# Panjnad

Panjnad és un riu del Panjab format per la unió de les aigües del Sutlej, Beas, Ravi, Chenab i Jhelum. S'inicia a la confluència del Sutlej amb el Chenab o Trimab a 29° 21′ N, 71° 03′ E﻿ / ﻿29.350°N,71.050°E﻿ / 29.350; 71.050 i agafa un curs sud-oest rebent els rius, en un curs de poc més de 70 km fins a desaiguar a l'Indus prop de Mithankot (a l'altra riba). Antigament formava la frontera de l'estat de Bahawalpur.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Font dels Terrissos

La Font dels Terrissos és una font de la vila de Talarn, al Pallars Jussà. És a 525 msnm., al nord de la vila, i també al nord de la partida de Costanes, a la dreta del barranc de Seròs.

## Enllaços externs

* Institut Cartogràfic de Catalunya
# Lluís Mas

Lluís Mas és el nom dels següents personatges:
* Lluís Mas Bonet (1989-), ciclista mallorquí.
* Lluís Mas i Gomis (1890-1971), teòric tèxtil i historiador.
* Lluís Mas i Ossó (1908-1984), esportista i polític.
* Lluís Mas i Pons (1903-1975), advocat, mestre, poeta i escriptor.
# Arbúzovo (Vladímir)

* Per a altres significats, vegeu «Arbúzovo».
Arbúzovo (en rus: Арбузово) és un poble de l'óblast de Vladímir, a Rússia, segons el cens del 2010 tenia 146 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kénitra Athletic Club

El Kenitra Athletic Club (KAC) (àrab: النادي القنيطري, an-Nādī al-Qunayṭrī, ‘Club de Kenitra’) és un club de futbol marroquí de la ciutat de Kenitra.

## Història

Fundat el 1938, el KAC és el segon club més antic del Marroc fundat només per marroquins.

## Presidents des de 1938

* Seddik M'kinsi
* Abdelkader Sbai (Tanto)
* Ahmed Souiri
* Abderahmmane M'kinsi
* Mohammed Temsamani
* Moulay Ahmed Ouadghiri
* Mohammed Benjelloun
* Ahmed Benkirane
* Mohammed Bouaazaoui
* Haitouf Elghazi
* Mohammed Doumou (1975 - 2000)
* Mohammed El Harrati
* Mohammed Al Moutawakkil
* Houcine Benmoussa
* Khalil Sebbar
* Benaissa Akrouch
* Hakim Doumou (des de 2006)

## Palmarès

* Lliga marroquina de futbol:
** 1960, 1973, 1981, 1982
* Segona divisió marroquina de futbol:
** 1976, 2002
* Copa marroquina de futbol:
** 1961

## Referències

* ↑ «Morocco - List of Champions». RSSSF. [Consulta: 9 febrer 2019].
* ↑ «Morocco - List of Cup Finals». RSSSF. [Consulta: 9 febrer 2019].

## Enllaços externs

* Web oficial
* Web no oficial Arxivat 2013-07-23 a Wayback Machine.
# Contracte de compte corrent bancari

El contracte de compte corrent bancari és aquell contracte en virtut del qual una entitat bancària s'obliga a prestar al seu client el servei de caixa i de comptabilitat de totes les operacions realitzades pel compte en qüestió.
Aquest contracte constitueix la base de la resta de contractes bancaris, com ara el de targeta de crèdit.

## La seva regulació en dret espanyol

L'entitat bancària actua com a comissionista, de manera que està obligada a adoptar la diligència pròpia d'aquesta figura a l'hora de comprovar la signatura de les ordres donades pel client. El banc ha d'acarar aquesta signatura amb la signatura del client que aquest li ha proporcionat amb anterioritat. En cas de no fer-ho, la jurisprudència del Tribunal Suprem ha establert que el banc respondrà objectivament ex recepto. Ara bé, la sentència d'aquest mateix tribunal de 21 de novembre de 1997 va declarar que la responsabilitat no era de l'entitat sinó de l'empleat que no va comprovar una signatura falsificada.

### Característiques

* És un contracte neutre, malgrat que part de la doctrina el considera actiu.
* Contracte consensual.
* Contracte bilateral.
* Contracte normatiu, ja que imposa a les parts contractants une conducta futura, obligant-les a regular i liquidar d'una forma determinada les eventuals relacions creditícies que entre elles es puguin constituir, sense originar concretes obligacions de donar, fer o no fer immediatament exigibles.
* Contracte de duració o tracte successiu.

## Vegeu també

* Transferència bancària

## Bibliografia

* URÍA, Rodrigo. Derecho mercantil. Madrid: Marcial Pons, 1999. ISBN 84-7248-698-2.
* VICENT CHULIÁ, Francisco. Introducción al Derecho Mercantil. València: Tirant lo Blanch, 2002. ISBN 84-8442-663-7.
# Pankararús

Els pankararus són un grup indígena brasiler que habita les rodalies del riu São Francisco mitjà, als límits dels municipis de Tacaratu i Petrolândia, tant a l'estat de Pernambuco (a l'Àrea indígena Pankararu i a la terra indígena Entre Serras), i al nord de Serra do Ramalho, al municipi de Bom Jesus da Lapa, a l'estat de Bahia (a l'àrea indígena Vargem Alegre). Parlen portuguès i són cristians.

## Persones destacables

* Maria das Dores de Oliveira - linguista

## Referències

* ↑ «Quadro Geral dos Povos». Instituto Socioambiental.
* ↑ «Maria Pankararu (1964 –)». Mulher 500 Anos Atrás dos Panos. [Consulta: 4 agost 2020].

## Enllaços externs

* Acervo Etnográfico Museu do Índio - Pancararus
* Povo Pankararu
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Font dels Vivers

La Font dels Vivers és una font de l'antic terme d'Isona, actualment pertanyent al municipi d'Isona i Conca Dellà. Les seves aigües alimenten el Barranc de la Colomera, que baixa del nord del Turó de la Colomera.
Està situada a 545 m d'altitud, a 1.250 m. a ponent de la vila d'Isona, mesurat des del seu cementiri, que queda exactament davant de la font. És a uns 300 metres al nord-est del Pont dels Vivers, de l'antiga carretera de Ponts, que ara serveix només per al trànsit local.

## Enllaços externs

* Institut Cartogràfic de Catalunya
# Charles Bennett

Charles Bennett (Shapwick, Dorset, Anglaterra, 28 de desembre de 1870 – Bournemouth, 9 de març de 1949) fou un atleta britànic que va córrer al tombant del segle XX i que era especialista en les curses de mitjana distància.
El 1900 va prendre part en els Jocs Olímpics de París, en què guanyà tres medalles, dues d'or i una de plata. En la cursa dels 1500 metres va guanyar la medalla d'or, en superar a la final al francès Henri Deloge i a l'estatunidenc John Bray, amb un temps de 4' 06,2" que suposava un nou rècord del món i que estigué vigent durant quatre anys, fins que James Lightbody el superà el 1904.
L'altra medalla d'or la guanyà en la cursa dels 5000 metres per equip, formant part de l'equip mixt britànic-australià juntament amb John Rimmer, Sidney Robinson, Alfred Tysoe i Stanley Rowley. Bennett fou el vencedor de la cursa amb un temps de 15' 29,2", rècord del món no oficial de la distància. La medalla de plata la guanyà en la cursa dels 4000 metres obstacles en acabar rere el britànic John Rimmer.

## Millors marques

* 1500 metres. 4' 06.2", el 1900 - Rècord del món
* Milla. 4' 24.2", el 1899
* 2 milles. 9' 35.0", el 1898
* 5000 metres. 15' 20.0", el 1900
* 4 milles. 19' 48.0", el 1899

## Referències

* ↑ World Record Progression, Men 1500m Arxivat 2013-07-30 a Wayback Machine. (anglès)
* 1 2 «Charles Bennett» (en anglès). sports-reference.com. Arxivat de l'original el 2013-02-02. [Consulta: 29 agost 2012].
# Atlantique (Benín)

Atlantique és un dels dotze departaments de Benín. El departament està localitzat en el sud central de Benín al llarg de la costa Atlàntica, entre Mono i Kouffo a l'oest, Zou al nord, i Ouémé a l'est. Ètnicament, els Fon amb un 61% constitueix la majoria de la població. Són seguits pels Iorubes amb el 10%, els Aja amb un 7%. Les ciutats importants en el departament inclouen Allada, Ouidah, Abomey-Calavi i Godomey. El departament d'Atlantique fou bifurcat durant el 1999 quan alguns del seus territoris van ser moguts al Departament Littoral novament format.
Benín es troba a l'oest d' Àfrica, vorejat per Togo, Níger, Burkina Faso i Nigèria. Les àrees costaneres tenen interconnectades llacs i llacunes i costes allargades amb pantà ample. El país rep una pluviositat anual mitjana d'al voltant 1,200 mm, però la regió en el departament rep relativament pluviositat menor.

## Referències

* ↑ McColl, R. W.. Encyclopedia of World Geography, Volume 1. Infobase Publishing, 2014, p. 92-93. ISBN 9780816072293.
* ↑ Haggett. Encyclopedia of World Geography, Volume 17. Marshall Cavendish, 2002, p. 2325. ISBN 9780761473060.
* ↑ Benin Mineral & Mining Sector Investment and Business Guide. Int'l Business Publications, 2007, p. 21-22. ISBN 9781433019012.
# Lacantunia enigmatica

Lacantunia enigmatica és una espècie de peix de la família Lacantuniidae i de l'ordre dels siluriformes.

## Morfologia

* Els mascles poden assolir 42,7 cm de longitud total i les femelles 40,6.

## Alimentació

Menja peixos, crancs, gambes i llavors grans i dures.

## Hàbitat

És un peix d'aigua dolça i de clima tropical que viu fins als 18 m de fondària.

## Distribució geogràfica

Es troba a Mèxic.

## Referències

* ↑ uBio (anglès)
* ↑ Rodiles-Hernández, R., D. Hendrickson, J. G. Lundberg & J. M. Humphries, 2005. Lacantunia enigmatica (Teleostei: Siluriformes) a new and phylogenetically puzzling freshwater fish from Mesoamerica. Zootaxa Núm. 1000: 1-24.
* ↑ BioLib (anglès)
* ↑ Rodiles-Hernández, R., Hendrickson, D. A.; Lundberg, J. G. & Humphries, J. M., 2005. Lacantunia enigmatica (Teleostei: Siluriformes) a new and phylogenetically puzzling freshwater fish from Mesoamerica. Zootaxa 1000: 1-24.
* 1 2 3 FishBase (anglès)
* ↑ Rodiles-Hernández, R., Hendrickson, D. A.; Lundberg, J. G. & Humphries, J. M., 2005.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8):372-407.
* Lundberg, J. G., J. P. Sullivan, R. Rodiles-Hernádez i D. A. Hendrickson, 2007: Discovery of African roots for the Mesoamerican Chiapis catfish, Lacantunia enigmatica, equires ancient intercontinental passage. Proceedings of the Academy of Natural Sciences of Philadelphia v. 156: 39-53.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Coll de Pal

«Coll de Pal» té aquests significats:
# PC de 100 dòlars

El PC de 100 dòlars (originalment i en anglès One Laptop Per Child o OLPC) és una iniciativa creada per empreses de països desenvolupats que consisteix en l'elaboració d'un ordinador portàtil de potència reduïda per tal d'apropar el món de la informàtica als infants dels països del tercer món. Una de les persones que hi treballa és Cynthia Solomon, cocreadora de Logo.

## Referències

* ↑ «Give one, get one: '$100 laptop' project to sell to public». CBC News, 24-09-2007 [Consulta: 7 gener 2009].
* ↑ Pinto, Teguayco «El somni trencat d'un portàtil per a cada nen». El Diari de l'Educació, 15-12-2015.

## Enllaços externs

* Pàgina del projecte One Laptop Per Child (anglès)
* Wiki del projecte One Laptop Per Child (anglès)
# Fertő tó

El Fertő tó (nom hongarès; en alemany el seu nom és Neusiedler See, literalment llac de Neusiedl, per la població situada al seu extrem nord) és un llac situat entre els estats d'Àustria i Hongria, si bé gairebé tot el llac se situa dins de territori austríac excepte la riba sud, hongaresa. És a 137 metres sobre el nivell del mar i té unes mides de 36 km de llarg i entre 4 i 9 km d'ample. El 2001 va ser declarat Patrimoni de la Humanitat per la UNESCO.

## Referències

* ↑ Centre, UNESCO World Heritage. «Fertö / Neusiedlersee Cultural Landscape» (en anglès). [Consulta: 28 gener 2021].
# Francesco Corradini

Francesco Corradini (o Francisco Corradigni) (Venècia, 1700 -- Madrid, 14 d'octubre de 1769) fou un compositor italià. Se'l reconeix pel gran nombre d'òperes per haver introduït a Espanya l'estil i el gust del teatre italià.
Conegué un discret èxit al principi de la seva carrera, quan presentà a Nàpols diverses òperes bufes en dialecte; com Lo'ngegno de le femmine (1742) i L'Aracolo de Dejana (1725). Es traslladà a València, probablement convidat pel príncep Luigi Reggio e Branciforte. Hi començà a escriure òperes sarsueles en castellà, activitat que continuà també després d'establir-se a Madrid el 1731, on treballa al costat del seu compatriota Giovanni Battista Mele. Con amor no hay libertad va ser la seva primera òpera madrilenya. El 1744 es presentà al teatre Caños del Peral amb una òpera mètrica pròpia titulada El Thequeli, i una més La más heroica amistad y el amor más verdadero (1745).
Dos anys després, el 1747, Ferran VI el nomenà director d'orquestra del Teatro del Buen Retiro.

## Referències

* ↑ Gran enciclopedia de la música clásica. volum I. [Madrid]: Sarpe, D.L. 1980, p. 279. ISBN 84-7291-226-4.
* 1 2 3 Caraba, Piero. «Corradini, Francesco». A: Dizionario Biografico degli Italiani (en italià). volum 29. Treccani, 1983.
# Charlotte Harbor

Charlotte Harbor és una concentració de població designada pel cens dels Estats Units a l'estat de Florida. Segons el cens del 2000 tenia 3.647 habitants.

## Demografia

Segons el cens del 2000, Charlotte Harbor tenia 3.647 habitants, 1.771 habitatges, i 823 famílies. La densitat de població era de 645,9 habitants per km².
Dels 1.771 habitatges en un 10,1% hi vivien nens de menys de 18 anys, en un 38,2% hi vivien parelles casades, en un 5,4% dones solteres, i en un 53,5% no eren unitats familiars. En el 48% dels habitatges hi vivien persones soles el 34,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,76 i el nombre mitjà de persones que vivien en cada família era de 2,41.
Per edats la població es repartia de la següent manera: un 9,4% tenia menys de 18 anys, un 4,1% entre 18 i 24, un 13,7% entre 25 i 44, un 16,6% de 45 a 60 i un 56,3% 65 anys o més.
L'edat mediana era de 70 anys. Per cada 100 dones de 18 o més anys hi havia 69,3 homes.
La renda mediana per habitatge era de 29.468 $ i la renda mediana per família de 39.583 $. Els homes tenien una renda mediana de 26.157 $ mentre que les dones 19.097 $. La renda per capita de la població era de 22.211 $. Entorn del 4,5% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Charlotte Harbor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Charlotte Harbor». American Fact Finder. Oficina del Cens dels Estats Units, 12-01-2010.
# Luciferina

Les luciferines (del llatí lucifer, "portador de llum") són una classe de compostos heterocíclics que emeten llum i que es troben en els organismes amb bioluminescència. Les luciferines poden experimentar una oxidació catalitzada per enzims i la reacció resultant intermèdia emet llum. Amb el terme luciferina també anomenem genèricament tant les molècules que reaccionen amb la luciferasa per emetre llum com la fotoproteïna, la qual emet llum sense intervenció d'un enzim.
Les luciferines són una classe de substrats bioquímics de molècula petita que s'oxiden en la presència de l'enzim luciferasa produint oxiluciferina i energia en la forma de llum. No es coneix quants tipus hi ha exactament de luciferines.
* Tipus firefly, es troba en moltes espècies de la família Lampyridae.
* Tipus snail
* Luciferina bacteriana, que es troba als cossos d'alguns cefalòpodes i peixos.

## Referències

* ↑ Hastings JW «Chemistries and colors of bioluminescent reactions: a review». Gene, 173, 1 Spec No, 1996, pàg. 5–11. DOI: 10.1016/0378-1119(95)00676-1. PMID: 8707056.
* ↑ Hastings JW «Biological diversity, chemical mechanisms, and the evolutionary origins of bioluminescent systems». J. Mol. Evol., 19, 5, 1983, pàg. 309–21. DOI: 10.1007/BF02101634. PMID: 6358519.

## Enllaços externs

* «Major luciferin types» (en anglès). The Bioluminescence Web Page. University of California, Santa Barbara, 09-01-2009. [Consulta: 6 març 2009].
# Coma de l'Olla

La Coma de l'Olla és una coma del terme municipal de Conca de Dalt, en terres de l'antic municipi d'Hortoneda de la Conca, al Pallars Jussà.
Està situada al nord de la cinglera principal de la Serra de Pessonada, al nord-est del poble de Pessonada; és el lloc on s'origina el barranc de la Coma de l'Olla. És al nord del cim de la Rocalta

## Enllaços externs

* Institut Cartogràfic de Catalunya
# PDI (desambiguació)

PDI té els següents significats:
* Informàtica:
** Pissarra digital, també coneguda amb les sigles PDI.
** Altres sistemes tecnològics utilitzen aquestes sigles en anglès.
* Música: PDI fou una discogràfica de Barcelona, successora d'Edigsa.
* Pla Director d'Infraestructures, instrument de planificació de l'Autoritat del Transport Metropolità de Barcelona.
* Personal Docent i Investigador, cos de personal a les universitats de l'Estat Espanyol.
# Feruk (cràter)

Feruk és un cràter d'impacte en el planeta Venus de 8,3 km de diàmetre. Porta el nom d'un antropònim nivkh, i el seu nom va ser aprovat per la Unió Astronòmica Internacional el 1997.

## Referències

* ↑ «Feruk». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Francesco Corselli

Francesco Corselli, o Francisco Courcelle, (Piacenza, 19 d'abril de 1705 - Madrid, 3 d'abril de 1778) fou un compositor italià de pares francesos.
Va treballar a Parma i va compondre dues òperes a Venècia. Va viatjar a Madrid el 1734 com a mestre de capella reial, i on va treballar al costat dels seus compatriotes F. Corradini i G. B. Mele. Va escriure més de 400 obres religioses, òperes i cantates diversos, nadales, etc. El seu estil és proper a Durante i Pergolesi.

## Referències

* ↑ «Francisco Courcelle (1705-1778)» (en francès). Bibliotèque nationale de France. [Consulta: 4 abril 2017].
* ↑ «Courcelle, Francisco (1705 - 1778), composer» (en anglès). Oxford Index. Arxivat de l'original el 5 d’abril 2017. [Consulta: 4 abril 2017].
* ↑ «Francesco CORSELLI» (en francès). Opéra Baroque. [Consulta: 4 abril 2017].
# Charlotte Lembach

Charlotte Lembach (Estrasburg, 1 d'abril de 1988) és una esportista francesa que competeix en esgrima, especialista en la modalitat de sabre.
Va participar en dos Jocs Olímpics d'Estiu, i hi va guanyar una medalla de plata a Tòquio 2020, en la prova per equips (juntament amb Sara Balzer, Manon Brunet i Cécilia Berder), i el vuitè lloc a Rio de Janeiro 2016, en la mateixa prova.
Va guanyar quatre medalles en el Campionat del Món d'esgrima entre els anys 2014 i 2019, i vuit medalles en el Campionat Europeu d'Esgrima entre els anys 2014 i 2019.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 2 | Sabre per equips |
| Campionat del món ||||
| Any | Lloc | Medalla | Prova |
| 2014 | Kazan ( Rússia) | 2 | Sabre per equips |
| 2017 | Leipzig ( Alemanya) | 3 | Sabre per equips |
| 2018 | Wuxi ( R.P. de la Xina) | 1 | Sabre per equips |
| 2019 | Budapest ( Hongria) | 2 | Sabre per equips |
| Campionat d'Europa ||||
| Any | Lloc | Medalla | Prova |
| 2014 | Estrasburg ( França) | 2 | Sabre per equips |
| 2015 | Montreux ( Suïssa) | 2 | Sabre individual |
| 2015 | Montreux ( Suïssa) | 2 | Sabre per equips |
| 2016 | Toruń ( Polònia) | 2 | Sabre per equips |
| 2016 | Toruń ( Polònia) | 3 | Sabre individual |
| 2017 | Tbilisi ( Geòrgia) | 3 | Sabre per equips |
| 2018 | Novi Sad ( Sèrbia) | 3 | Sabre per equips |
| 2019 | Düsseldorf ( Alemanya) | 3 | Sabre per equips |

## Referències

* ↑ «Charlotte Lembach». Base de dades de la FIE (anglès)
# Luzein

Luzein és un municipi del cantó dels Grisons (Suïssa), situat al districte de Prättigau/Davos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Attila Manizade

Attila Manizade (Illa de Xipre, 1945) és un cantant d'òpera (baix) turc. Nascut a Xipre colonial, Manizade és ciutadan de Turquia i és un artista d'Estat.

## Vegeu també

* Rüya Taner

## Referències

* ↑ http://www.cypnet.co.uk/ncyprus/culture/music/artists/manizade/index.html
* ↑ http://brahms.emu.edu.tr/music/dept/faculty.htm Arxivat 2011-07-16 a Wayback Machine.
# Legió I Illyricorum

La Legió I Illyricorum va ser una legió romana fundada amb tota probabilitat per l'emperador Aurelià (270-275), i segurament va utilitzar per crear-la soldats procedents de les legions del riu Danubi.
Van entrar en combat l'any 272 o 273 quan Aurelià va marxar cap a l'est per combatre la reina Zenòbia de l'Imperi de Palmira. Una vegada derrotada la reina, la I Illyricorum va estacionar-se a Qasr al-Àzraq, i una part va situar-se de guarnició a Palmira amb la missió d'aixafar qualsevol rebel·lió. Durant els regnats de Dioclecià i Galeri, la legió es va traslladar al Campament de Dioclecià, proper a Palmira. A inicis del segle v encara era a Palmira, segons la Notitia Dignitatum.
Durant el regnat de l'emperador Licini una sub-unitat formada per soldats de la I Illyricorum i la III Gallica va ser destinada a Egipte, possiblement l'any 323, i més tard van tornar a Palmira. Una unitat de cavalleria de la I Illyricorum va substituir la Legió X Fretensis estacionada a Àqaba, a la mar Roja.

## Referències

* ↑ Lendering, Jona. «Legio I Illyricorum». Livius.org. [Consulta: 5 novembre 2022].